stanford-oval/wikipedia huggingface dataset:
דיסגנזיה גונדית (XX GD)
טיפול

בקרב הלוקות במחלה יתבטאו סימנים שונים הדורשים טיפול:
בעקבות אי יצירה של אסטרוגן, החזה לא יתפתח והרחם לא יגדל כל עוד לא תנתן אספקת אסטרוגן. לכן הטיפול הוא הורמונלי הדורש הזרקה מלאכותית של אסטרוגן.
בעקבות אי יצירה של פרוגסטרון, הווסת החודשי לא יהיה סדיר. לכן גם כאן הטיפול הוא חיצוני בלבד.
חוסר יכולת לייצר ביציות גורם לאי פוריות. אמנם נשים הלוקות בתסמונת הן עקרות, אבל אלה בעלות הרחם, יכולות להרות בעזרת השתלת ביצית מופרית.
הלוקות בתסמונת, עלולות להתמודד עם קשיים פסיכולוגיים וחברתיים. הקשיים עשויים לנבוע בעיקר בגלל הפערים החיצוניים אותם חוות המתבגרות בעקבות אי מתן טיפול תרופתי הורמונלי. לכן תמיכה וטיפול פסיכולוגי מומלצים.
תסמונת פרולט

ב -1951, פרולט דיווח על הקשר בין דיסגנזיה וחירשות גונדאלית, כיום השילוב נקרא תסמונת פרולט.
תסמונת פרולט היא מצב נדיר שגורם לדפוסים שונים של סימנים ותסמינים אצל גברים ונשים הדומים לאלה של דיסגנזיה גונדית. מאפיין עיקרי של התסמונת הוא אובדן שמיעה, המתרחש אצל גברים ונשים כאחד. הבעיות בשמיעה נגרמות על ידי שינויים באוזן הפנימית, הידועה בשם אובדן שמיעה. הליקוי משפיע בדרך כלל על שתי האוזניים ויכול להיות מולד או להתבטא בהדרגה בגיל הרך.
מצבים דומים

ישנם מצבים המתבטאים בצורה דומה:
תסמונת סוויר - לשני המקרים יש פנוטיפ וקליניקה דומה ,למרות שהקרוטיפ של תסמונת סוויר הוא 46XY בעוד שהקרוטיפ של תסמונת GD XX הוא תקין.
תסמונת טרנר- ישנו ביטוי לסטייה או היעדרות של אחד מכרומוזומי המין וזו הסיבה להתפתחות GD. לעומת זאת ללוקות ב-GD XX יש היערכות כרומוזומלית תקינה.
תסמונת מאייר-רוקיטנסקי -היא תסמונת המתאפיינת בהתפתחות לא תקינה של איברי הרבייה אצל האישה .הסימנים דומים אך הסיבה להתבטאותם היא העדר רחם (או רחם קטן אטום ולא מתפקד).
ראו גם

היפוגונדיזם
תסמונת טרנר
קריוטיפ
וסת
גיל ההתבגרות
התבגרות מינית
לקריאה נוספת

Simpson, Joe Leigh`s book : "Disorders of the Gonads ,genital tract,and genitalia"- chapter 8
Gravholt, Claus`s book - "Sex-Chromosome abnormalities "- chapter 44
הערות שוליים

↑  World Health Organization. Archived from the original on 17 April 2017. Retrieved 7 May 2017.
↑  Mutation in the Follicle-StimulatingHormone Receptor Gene Causes Hereditary Hypergonadotropic Ovarian Failure, www.cell.com
↑  מאמר בנושא מחקר שנעשה במשפחה הלוקה בתסמונת., באתר www.ncbi.nlm.nih.gov
↑  at NIH's Office of Rare Diseases, rarediseases.info.nih.gov
↑  Perrault, M.; Klotz, B.; Housset, E. :Deux cas de syndrome de Turner avec surdi-mutite dans une meme fratrie. Bull. Mem. Soc. Med. Hop. Paris 16: 79-84, 1951.
↑  Mutations in mitochondrial histidyl tRNA synthetase HARS2 cause ovarian dysgenesis and sensorineural hearing loss of Perrault syndrome, www.ncbi.nlm.nih.gov
↑  מאמר בנושא הדמיון בין דיסגנזיה גונדית לבין תסמונת מאייר-רוקיטנסקי., באתר /www.hindawi.com
דייב בואן

דייוויד לויד "דייב" בואן (אנגלית: David Lloyd "Dave" Bowen;‏ 7 ביוני 1928 - 25 בספטמבר 1995) היה שחקן ומאמן כדורגל ולשי.
בואן נולד בעיירה מיסטג שבוויילס, והחל את דרכו בנורת'המפטון טאון. הוא הספיק להשתתף ב-12 משחקים במדי המועדון לפני שזכה לתשומת לבו של פט ויטאקר, בנו של מאמן ארסנל טום ויטאקר. הוא הוחתם על ידי ארסנל בקיץ 1950 על מנת לשמש כמחליפו של ג'ו מרסר בעמדת הקשר. הוא ערך את הופעת הבכורה שלו במשחק מול וולבס ב-24 במרץ 1951, אך לא השתתף במשחקים רבים בין שנת 1951 לשנת 1954 שבה פרש מרסר בעקבות פציעה. בעונת 1954/1955 הוא הפך לשחקן הרכב קבוע, והמשיך בכך עד סוף העשור.
במקביל, הוא ערך את הופעת הבכורה שלו במדי נבחרת ויילס במשחק הידידות מול נבחרת יוגוסלביה בספטמבר 1954. הוא השתתף בסך הכול ב-18 משחקי נבחרת, והיה הקפטן שלה במהלך משחקי מונדיאל 1958; ויילס סיימה בתיקו בכל המשחקים והעפילה לשלב רבע הגמר, שם הודחה על ידי נבחרת ברזיל שניצחה 1 - 0 משער של פלה בן ה-17. ביחד עם השוער ג'ק קלסי הוא היה השחקן הראשון של ארסנל המשתתף במונדיאל.
בתקופה שבה שיחק בארסנל המועדון לא זכה להצלחה רבה, כך שבואן לא זכה בתארים כלשהם באנגליה. אולם, הוא השתתף בנבחרת לונדון בגמר הראשון של גביע ערי הירידים, שהסתיים בהפסד 2 - 8 לברצלונה בסיכום שני המשחקים. בשתי עונותיו האחרונות בארסנל הוא היה קפטן המועדון. בסך הכול הוא השתתף ב-162 משחקים במדי ארסנל, והבקיע בהם שני שערים.
ב-1959 הוא חזר לנות'המפטון טאון כמאמן-שחקן. בואן אימן את המועדון במשך שמונה שנים, והתפרסם בכך שהצליח להחתים שחקנים טובים למרות מגבלות התקציב. בתוך חמש עונות הוא הוביל את נורת'המפטון מהליגה החמישית אל הליגה הראשונה. אולם, המועדון שרד בליגה הראשונה במשך עונה אחת בלבד (1965/1966).
בואן עזב את נורת'המפטון ב-1967, לאחר ירידת ליגה שנייה ברציפות, אך חזר לקדנציה שנייה שהחלה ב-1969 והסתיימה ב-1972, כאשר בשנה זו המועדון משחק בליגה הרביעית. הוא אימן את המועדון בהפסד 2 - 8 למנצ'סטר יונייטד בגביע ה-FA, שבו הבקיע ג'ורג' בסט שישה שערים.
במקביל לעבודתו בנורת'המפטון הוא אימן את נבחרת ויילס, אך לא הצליח להוביל אותה להישגים דומים לאילו שאליהם הגיעה הנבחרת בזמן ששיחק בה. בואן המשיך לעבוד בנורת'המטון כג'נרל-מנג'ר, מזכיר ודירקטור בהנהלה. לאחר מכן הוא פרש מכדורגל. במקביל לעבודתו כמאמן הוא עסק בעיתונאות כמקצוע משני.
לאחר מותו החליטה הנהלת נורת'המפטון לקרוא ליציע הצפוני באצטדיון סיקספילד (מגרש הבית של המועדון) על שמו של בואן.
לקריאה נוספת

ג'ף האריס וטוני הוג, Arsenal Who's Who,‏ Independent UK Sports,‏ 1995 (ISBN 1-899429-03-4)
דמויות גפרורים

דמות גפרורים. נוצר באמצעות אדובי פלאש
דמויות גפרורים (באנגלית: Stick figures) הוא כינוי לסוג מאוד פשוט של ציור בני אדם, שמורכב ברובו מקווים ישרים ונקודות. דמויות אלו פופולריות עקב פשטות ומהירות יצירתן.
בדמויות גפרורים הראש בדרך כלל מיוצג על ידי עיגול, שלו מתווספים לפעמים פרטים נוספים, כמו פה, עיניים, שיער ועוד.
היסטוריה

דמויות גפרורים נוצרו כבר בזמנים פרהיסטוריים. בתקופות מאוחרות יותר, ניתן למצוא ואריאציות של דמויות גפרורים בכתב החרטומים המצרי, ובכתב הסיני.
השימוש הבינלאומי הראשון בדמויות גפרורים היה באולימפיאדת טוקיו ב-1964. כמו כן היה שימוש בדמויות גפרורים גם באולימפיאדת מינכן ב-1972.
דמויות גפרורים נפוצות גם בוובקומיקס, לדוגמה xkcd, באנימציות פשוטות, ובמשחק איש תלוי שבו דמות של איש תלוי נבנית במהלך המשחק. ניתן ליצור אנימציות פשוטות בעזרת Pivot Stickfigure Animator.
ראו גם

איש תלוי
דוד אשרי

| --- | --- |

 לידה:  1 בנובמבר 1925 פירנצה, ממלכת איטליה 
 פטירה:  3 בפברואר 2000 (בגיל 74) 
 ענף מדעי:  תולדות יוון העתיקה 
 מקום קבורה:  הר המנוחות 
 מקום לימודים:  האוניברסיטה העברית בירושלים 
 מוסדות:  האוניברסיטה העברית בירושלים  אוניברסיטת פירנצה  University of the Republic of San Marino 
 
דוד אשרי (1 בנובמבר 1925 – 3 בפברואר 2000) היה פרופסור בחוג להיסטוריה באוניברסיטה העברית בירושלים וחבר האקדמיה הלאומית הישראלית למדעים. ממקימי קיבוץ יראון.
ביוגרפיה

דוד אשרי נולד בפירנצה למשפחה טוסקנית עתיקת יומין, וגדל בבית שומר מסורת. אביו, אנצו יוסף בונבנטורה, היה פרופסור לפסיכולוגיה באוניברסיטת פירנצה. אשרי למד מגיל שש עד עשר בבית ספר יהודי בשם "תלמוד תורה" ואחרי כן למד שנתיים בגימנסיה "מיכלאנג'לו". לאחר פרסום חוקי הגזע ב-1938, כשנאסר על היהודים ללמוד בבתי ספר כלליים, למד אשרי במשך שנה בבית ספר התיכון של הקהילה היהודית. גם אביו פוטר מעבודתו ומכיוון שהיה ציוני החליט לעלות לארץ להכיר אותה וגם לטפל במשרה באוניברסיטה העברית. לאחר חצי שנה, בספטמבר 1939, עלה לארץ ישראל גם דוד עם אמו מתילדה (לבית פסיליי) ושני אחיו, עמנואל ודניאל, עם סרטיפיקטים מטעם האוניברסיטה העברית. אשרי למד בבית הספר התיכון הדתי "במעלה" ואחר כך בסמינר למורים "מזרחי". הוא נמשך בעיקר למתמטיקה והתכוון ללמוד מתמטיקה באוניברסיטה, אבל בגלל מלחמת העצמאות התחיל ללמוד בגיל 27, גיל מבוגר מדי לדעתו למתמטיקה.
לפני הקמת המדינה היה מגויס בפרוזדור ירושלים ובהגנה על העיר ומיד עם הקמת המדינה עבר לגדוד "מוריה", הגדוד העשירי של הפלמ"ח, שבו שירת במלחמת העצמאות, בתפקיד מ"כ סיירים. אביו נהרג בשיירה להר הצופים. האוניברסיטה העברית הציעה לקרובי הקרבנות פנסיה או עבודה באוניברסיטה. אמו של אשרי בחרה בעבודה באוניברסיטה ולימדה בחוג ללימודים רומניים את השפות איטלקית, צרפתית וספרדית. אשרי היה ממקימי קיבוץ יראון בגליל העליון, ממנו גורש ב-1952 בעקבות הפילוג במפ"ם בשל השתייכותו האידאולוגית לקבוצת משה סנה. הוא שב לירושלים והחל לעבוד בספריה הלאומית וללמוד.
בשנת 1953 נשא לאשה את מאיה אשרי לבית מלניק (1932–2013) ונולדו להם שתי בנות.
דוד אשרי עשה את חוק לימודיו מהתואר הראשון עד השלישי באוניברסיטה העברית. למד לתואר ראשון בחוגים להיסטוריה ולפילוסופיה. בחוג להיסטוריה המורה העיקרי היה פרופסור ריכרד מיכאל קבנר, היסטוריון נודע של ימי הביניים והעת החדשה, לאחר פרישתו עבר אשרי להיסטוריה העתיקה ולפרופסור אביגדור צ'ריקובר, שהיה מורו גם לתואר שני ולאחר מותו (נפטר ב-1958) למד אצל אלכסנדר פוקס וחיים וירשובסקי. באותם הימים בלימודי תואר שני נכללה הדרישה של חוג משני בהיקף של תואר ראשון ואשרי בחר בחוג ליוונית. התזה שלו לתואר השני הייתה על חיי החברה באתונה לאור נאומיו של דמוסתנס. עבודת הדוקטורט שלו, בהדרכתו של אלכסנדר פוקס, הייתה על היבטים משפטיים ואידאולוגיים של חלוקה מחדש של קרקעות ביוון העתיקה, כלומר היסטוריה חברתית וגם אידאולוגית. פוקס. משאושר הדוקטורט עזב את העבודה בספרייה הלאומית וב-1962 קיבל משרה בדרגת מרצה בחוג להיסטוריה באוניברסיטה העברית, עלה לדרגת מרצה בכיר ב-1965, ב-1978 התמנה לפרופסור מן המניין. ב-1994 פרש לגמלאות מן האוניברסיטה כפרופסור אמריטוס.
בשנים 1972–1975 כיהן כדיקן הפקולטה למדעי הרוח באוניברסיטה העברית ובשנים 1986–1988 כראש המדרשה ללימודים מתקדמים. נבחר לאקדמיה הלאומית הישראלית למדעים בשנת 1991.
מחקריו > תחומי מחקריו

דוד אשרי חקר את תולדות יוון העתיקה והתמחה בארבעה תחומי מחקר עיקריים. האחד הוא היבטים משפטיים וחברתיים של החברה היוונית, ובכלל זה גם מוסדות פוליטיים ומוסדות משפטיים, בעיקר משפט רכוש, חוקי ירושה ורפורמות אגרריות. התחום השני היה הגירה והתיישבות. התחום השלישי היה היסטוריוגרפיה היוונית, הוא חקר בעיקר את ההיסטוריונים היוונים, את מקומו של המיתוס בכתיבת דברי הימים ואת מלחמת טרויה. מבין ההיסטוריונים היוונים עסק בעיקר בהרודוטוס, ומכיוון שכתב פירוש לספרו השלישי העוסק בפרס התמחה גם בלשון הפרסית הקדומה, האימפריה הפרסית ותרבותה.
מחקריו > היבטים משפטיים ואידאולוגיים של חלוקת קרקעות ביוון העתיקה

זהו נושא עבודת הדוקטורט של אשרי, שראתה אור בשנת 1966 בטורינו כספר בהוצאת האקדמיה למדעים האיטלקית (Distribuzioni di terre nell'antica Grecia) אשרי ראה בפוליס עיר מדינה חקלאית, ובדק את הזיקה בין זכויות האזרח לבעלות על המקרקעין. הוא יצר מסד נתונים מקיף של חוזי מקרקעין בעולם היווני מהעידן הארכאי ועד הכיבוש הרומי ובחן את נסיבות חלוקת הקרקע, שניתנה במטרה להגדיל את קבוצת האוכלוסין של הפוליס. לחלוקה זו היו מספר סיבות: האחת היא דילול האוכלוסין עקב מלחמת אזרחים והחרמה של קרקעות בגלל ביטול זכויות אזרח של בעליהם, האחרת הרצון להגביר את השוויון ולמנוע הצטברות קרקעות רבים בידי מעטים.
ספרו משנת 1969 Leggi greche sul problema del debiti מרחיב את יריעת הדוקטורט ומשלב את דיני המקרקעין במארג התחיקה הקיים בתחום והיא כוללת אסופה ביבליוגרפית מקיפה של התיעוד ששרד. במאמרו של אשרי "עריצות ונישואים כפויים"
,
אשרי דן בתופעה שכיחה בפוליס היווניות שגברים רבים מתו בהן במלחמות וכדי שאוכלוסייתה לא תדולדל שוחררו העבדים והורשו לשאת את הנשים בנות החורין.
מחקריו > ההיסטוריוגרפיה היוונית

לאחר פגישתו של אשרי עם ארנלדו מומיליאנו, מחשובי החוקרים של דברי ימיה של יוון העתיקה, ועמו היה בקשרים למעלה מעשרים שנה, החל אשרי להתעניין בהיסטוריוגרפיה היוונית. אשרי סבור כי בהתחשב במצב התיעוד, אפשר לדעת לעיתים רחוקות מאוד מה באמת התרחש בעת העתיקה, אבל אפשר לבדוק את הכתיבה ההיסטוריוגרפית, כיצד ההיסטוריונים הבינו את המאורעות וכתבו על כך. לפיכך נעשה ספקני יותר ויותר לגבי האפשרות של ההיסטוריון לדעת מה באמת התרחש בעבר והוא נחשב להיסטוריון ההיפרקריטי ביותר בתחום המחקר של ההיסטוריה העתיקה. במאה ה-19 עסקו ההיסטוריונים בהיסטריוגרפיה כבמקור מידע וביקשו ללמוד 'מה קרה באמת' ולא ההיסטוריון ועולמו. בהשפעת מומיליאנו החל אשרי לעסוק בהיסטוריונים עצמם. אשרי כותב: 'אין בכוחו של ההיסטוריון לבוא במגע עם העובדות שאירעו ואינן עוד, אלא רק עם השתקפותן – הלקויה, החלקית, המסולפת, המעוותת – במקורות (או בעדויות) ששרדו מהן; המקורות הם במקום השני לעומת העובדות, וההיסטוריון המעבד את המקורות ויוצר על פיהן יצירה ספרותית הוא במקום השלישי'
.
העיסוק בהיסטוריוגרפיה הביא אותו לעסוק בדברים שלא קרו, שאנחנו מכנים מיתוס כמו מלחמת טרויה (שקיומה אי-אפשר להוכיחו על ידי תעודות או חפירות). ההיסטוריונים היוונים האמינו שמלחמת טרויה הייתה וקבעו את סיבותיה, את תוצאותיה ואת האנשים שהשתתפו בה. הייתה למלחמת טרויה אפוא השפעה, גם אם לא התקיימה.
מחקריו > הרודוטוס

גולת הכותרת של מחקריו של אשרי היא פירושו לארבעה ספרים של הרודוטוס (ראשון, שני, שישי ותשיעי), שפורסמו באיטלקית. בהוצאת אוניברסיטת אוקספורד, שקנתה את הזכויות לתרגום האנגלי ופרסמה את הפירוש לארבעה הספרים הראשונים, הוא הוכתר בהקדמה בתואר החוקר החשוב ביותר של הרודוטוס במאה העשרים.
ספר מחקרים לזכרו

Greeks between East and West: Essays in Greek Literature and History in Memory of David Asheri / edited by Gabriel Herman and Israel Shatzman.; Jerusalem: The Israel Academy of Sciences and Humanities, 2007.
ספרים שכתב

L’oikos eremos nel diritto successorio attico / David Asheri; Modena: Societa tipografica modenese., 1960
Sulla legge di Epitadeo / David Asheri; Pavia: Amministrazione di Athenaeum, Universita - Pavia, 1961
Distribuzioni di terre nell’antica Grecia / David Asheri.; Turin: Memoria delle'Accademia delle Scienze, 1966
1969, Leggi greche sul problema del debiti; (Studi Classici Orientali, 18), Pisa
Forschungen an der Nordküste Kleinasiens / (by) David Asheri, Wolfram Hoepfner, Adolphine Erichsen; Wien: Böhlau, 1972.
Le storie / Erodoto; introduzione generale di David Asheri; (Milano) : Fondazione Lorenzo Valla; Arnoldo Mondadori, 1978-1990
millennio di Troia / David Asheri; Como: Edizioni New Press, 1983.
Fra ellenismo e iranismo: studi sulla societa e cultura di Xanthos nell'eta achemenide / David Asheri; Bologna: Patron, 1983
Erodoto: Le Storie, I: Introduzione generale, by David Asheri; Book I: La Lidia e la Persia, ed. with notes by David Asheri; Italian transl. by Virginio Antelami, Milan 1991 (1988)
Erodoto: Le Storie, III: La Persia, Introduction and notes by David Asheri; ed. Silvio Medaglia: Italian transl. by Augusto Fraschetti, Milan 1990
Erodoto: Le Storie VIII: La vittoria di Temistocle, Introduction and notes by David Asheri, with additional notes by Pietro Vannicelli; ed. David Asheri and Aldo Corcella; Italian transl. by Augusto Fraschetti, Milan 2003
קניין לדורות: היסטוריונים יוונים וכתיבת היסטוריה ביוון וברומא / דוד אשרי; עם הקדמה מאת אוסווין מרי; ערכה דבורה גילולה. ירושלים: הוצאת הספרים ע"ש י"ל מאגנס, תשס"ד 2004.
La vita politica in Grecia: Nel laboratorio della moderna democrazia, Florence 2000.
Erodoto: Le Storie, IX: La battaglia di Platea, Introduction and notes by David Asheri, with additional notes by Pietro Vannicelli; ed. David Asheri and Aldo Corcella; Italian transl. by Augusto Fraschetti, Milan 2006
David Asheri, Alan Lloyd, and Aldo Corcella, A Commentary on Herodotus books I-IV, edited by Oswyn Murray and Alfonso Moreno; with a contribution by Maria Brosius translated by Barbara Graziosi ... (et al.).; Oxford: Oxford University Press, 2007.
ספרים שערך וההדיר

הפסיכואנליזה / מאת א’ יוסף בונאבנטורה ... ; תרגם מאיטלקית דוד אשרי (בונאבנטורה); בעריכת חיים אורמיאן. ירושלים: הוצאת ספרים ע"ש י"ל מאגנס, תשי"ב.
מדינת האתונאים / אריסטו; תרגם מיוונית, הקדים דברי מבוא והוסיף הערות: דוד אשרי; תרגם את קטעי הפיוט: אביב מלצר. ירושלים: הוצאת ספרים ע"ש י"ל מאגנס, 1968. הוצ' שביעית 2006
תולדות רומא: ספרים א, ב, כא, כב, ל / טיטוס ליוויוס; תרגמה מרומית שרה דבורצקי; הקדים מבוא דוד אשרי והוסיף הערות ישראל שצמן. ירושלים: מוסד ביאליק, (תשל"ב).
David Asheri and Israel Shatzman (eds.), Studies in history (Scripta Hierosolymitana, 23), Jerusalem: Magnes Press, Hebrew University, 1972.
אפולדורוס נגד נאיירה: קורותיה של הטאירה ביוון העתיקה / מיוחס לדמוסתנס; תרגמה מיוונית דבורה גילולה; הקדים מבוא והוסיף הערות דוד אשרי. ירושלים: מוסד ביאליק, תשמ"ח, 1987.
לא לשם שעשוע בלבד: היסטוריוגרפיה יוונית / עורך - דוד אשרי; (עורכת משנה - דבורה גילולה; תרגום זיוה כספי). ירושלים: מוסד ביאליק, תשס"ו 2005.
O. Estado Persa, ed. P. Butti de Lima, Sao Paolo 2006.
בנוסף השתתף בכתיבת סדרת הספרים של אוניברסיטת קיימברידג' על העולם העתיק - Cambridge Ancient History בספרים אלה כתב פרקים על תולדות היוונים בסיציליה.
ביבליוגרפיה של כתביו

Dwora Gilula, "The Writings of David Asheri: A Bibliographical Listing", in: Greeks Between East and West, pp. 197-204.
לקריאה נוספת

קניין לדורות: היסטוריונים יוונים וכתיבת היסטוריה ביוון וברומא, דבורה גילולה, "פרופסור דוד אשרי - ציוני דרך", בתוך קניין לדורות: היסטוריונים יוונים וכתיבת היסטוריה ביוון וברומא, עמ' 1–3.
Greeks between East and West, Preface by Gabriel Herman and Israel Shatzman pp. 7-15
הערות שוליים

↑  אתר "Billiongraves"
↑  'Tyrannie et marriage force', Annales: Economies, societes,civilizations, 1 (1977), pp. 21-48
↑  קניין לדורות, עמ' 167
| --- | --- |
בקרת זהויות :  NLI: 987007257914305171  PLWABN: 9810598427805606  BIBSYS: 90383977  BnF: cb12035055j (data)  CiNii: DA08253065  GND: 108117774  ICCU: CFIV085859  ISNI: 0000 0001 0857 6870  LCCN: n84100601  NKC: mub2012720968  NLG: 331708  NTA: 075281066  RERO: 02-A002942460  SELIBR: 305020  SUDOC: 028533569  VcBA: 495/111642  VIAF: 56625843   WorldCat (עם VIAF): 56625843
דייב ביידלר

| --- | --- |

 כינוי:  סמוק
 השתייכות:  חיל הנחתים של ארצות הברית
 תקופת הפעילות:  1981–2018 (כ־37 שנים)
 דרגה:   לוטננט גנרל
 תפקידים בשירות
 מפקד כנף הנחתים הראשונה  מפקד כוח המשלוח השני של חיל הנחתים  מפקד כוחות חיל הנחתים בפיקוד מרכז של ארצות הברית
 עיטורים
   מדליית השירות העילאי של מחלקת ההגנה (3)  לגיון ההצטיינות  מדליית האוויר
ויליאם דייב "סמוק" ביידלר (באנגלית: William Dave "Smoke" Beydler) הוא קצין בדימוס בדרגת לוטננט גנרל בחיל הנחתים של ארצות הברית. בתפקידו האחרון שירת כמפקד כוחות חיל הנחתים בפיקוד מרכז של ארצות הברית.
ביוגרפיה

ביידלר סיים ב-1981 את לימודיו באקדמיה הימית של ארצות הברית והתגייס לחיל הנחתים. בספטמבר 1983 סיים קורס טייסי קרב והוצב בטייסת 122 בה שירת במשך חמש שנים. ב-1986 עבר עם הטייסת הסבה למטוסי F/A-18 הורנט. הוא בוגר בית הספר לטיסה קרבית של צי ארצות הברית ובוגר קורס טיסה קרבית של חיל הנחתים, בו גם שימש כמדריך. ב-1993 הוצב כקצין נשק וטקטיקה בלהק 31 וב-1994 הוצב בטייסת 251. במהלך שירותו בטייסת היא נשלחה על נושאת המטוסים "אמריקה (CV-66)" לפעילות מבצעית ב"מבצע כוח מכוון" (מלחמת בוסניה) ובעיראק.
שירת כראש מחלקת אימונים וכוננות במטה פיקוד אירופה של ארצות הברית, שימש קצין קישור לחיל הנחתים במרכז המבצעים האוויריים של בעלות הברית בבסיס אל-עובייד שבקטר. בשנים 2006–2007 פיקד על להק 31 של חיל הנחתים. באוקטובר 2008 מונה למפקד פיקוד היכולות המשותפות בפיקוד הכוחות השלובים של ארצות הברית ולאחר מכן שירת כראש מחלקת תכנון במטה חיל הנחתים.
ביוני 2010 מונה למפקד כנף הנחתים הראשונה באוקינאווה שביפן. ביוני 2012 מונה לראש מחלקת אסטרטגיה, תכנון ומדיניות בפיקוד מרכז של ארצות הברית.
ביולי 2014 מונה למפקד כוח המשלוח השני של חיל הנחתים. באוקטובר 2015 קודם לדרגת לוטננט גנרל ומונה למפקד כוחות חיל הנחתים בפיקוד מרכז של ארצות הברית. שירת בתפקיד עד יולי 2018.
במהלך שירותו צבר כ-4,000 שעות טיסה, מתוכן כ-3,000 שעות על מטוסי F/A-18 הורנט.
ב-2020 מונה לסגן נשיא לענייני דומיננטיות ימית בחברת ריית'יאון.
הערות שוליים

1 2 3  Col. Dave Beydler bids Fightertown farewell, אתר חיל הנחתים, 17 באוגוסט 2007
↑  2015 Vice Admiral William P. Lawrence Ethics Essay Awards Dinner
↑  II MEF welcomes new commanding general, אתר חיל הנחתים, 22 באוקטובר 2015
↑  MARCENT welcomes new commander, אתר פיקוד מרכז של ארצות הברית, 28 באוקטובר 2015
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דייב ביידלר".
דיר שרף

| --- | --- |

מחסני הרכבת הטורקית בפאתי דיר שרף
 טריטוריה:  הרשות הפלסטינית הרשות הפלסטינית
 נפה:  שכם
 אוכלוסייה:  ‏
  ‑ בכפר:  2,759 (2006)
 קואורדינטות:  32°15′15″N 35°11′17″E﻿ / ﻿32.254194444444°N 35.188180555556°E﻿ / 32.254194444444; 35.188180555556 
 אזור זמן:  UTC +2
  מפת מיקום  מפה מפורטת   (למפת צפון השומרון מוגדלת) דיר שרף(למפת צפון השומרון רגילה) דיר שרף(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום דיר שרף(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום דיר שרף  he tabBackground:;tabBorder:#aaa;defaultTab:0;
דֵיר שַׁ֫רַף (בערבית: دير شرف, פירוש: "מנזר כבוד") הוא כפר פלסטיני בנפת שכם. מספר התושבים בסוף שנת 2006 היה 2,759. הכפר מהווה צומת דרכים בין כביש 57 (טולכרם–שכם) לבין המשך כביש 60 (ירושלים–ג'נין). כחצי קילומטר צפונית מזרחית לכפר עברה מסילת הרכבת הטורקית שנסללה במלחמת העולם הראשונה מתחנת הרכבת מסעודיה (סבסטיה) לשכם. תוואי זה הוא שלוחה של הרכבת מג'נין לדרום הארץ שהושלם לאחר חציבת מנהרת רמין. התכנון היה להמשיכו משכם לירושלים, אולם הביצוע הופסק בלחץ צרפת שחששה למצב הכלכלי של המסילה בין יפו לבין ירושלים. בסופו של דבר פוצלה המסילה בתחנת סבסטיה וסעיף אחר של המסילה המשיך לטול כרם ומשם לבאר שבע. סעיף האחר של המסילה המשיך בתוואי המתוכנן והושלם רק עד שכם. בתוואי זה בנוי היום הכביש היוצא משבי שומרון להר עיבל.
שלוחה מסעיף המסילה לשכם הוביל לפאתיה הצפוניים של דיר שרף, מעט דרומה, מול הכניסה המזרחית לשבי שומרון (היום סגורה). שם מצויה קבוצה של מבנים בני קומה אחת (ראו בתמונה) ששימשו מחסנים של הרכבת.
לפי כתבים עתיקים היה בדיר שרף מנזר לנשים. אדם זרטל בסקר הר מנשה כותב שהסוקרים לא מצאו עדות לכך בכפר.
דייב בנטון

| --- | --- |

דייב בנטון בשנת 2009
 לידה:  31 בינואר 1951 (בן 73) ארובה
 שם לידה:  אפרן אגן בניטה
 מקום הקמה:  ארובה 
 מוקד פעילות:  אסטוניה 
 תקופת הפעילות:  מ-1970 
 סוגה:  פופ
 כלי נגינה:  כלי הקשה 
 nm1908696/ פרופיל ב-IMDb
 
דייב בנטון (באנגלית: Dave Benton; נולד ב-31 בינואר 1951 בשם Efrén Eugene Benita) הוא זמר פופ אסטוני במקור מארובה, שהתפרסם בעיקר לאחר שניצח באירוויזיון 2001.
ביוגרפיה

בנטון נולד באי הקריבי ארובה. כשהיה בשנות ה-20 לחייו עבר להתגורר בארצות הברית. בנטון עבד עם מספר אמנים כמתופף וכן כזמר רקע, בהם: The Drifters, טום ג'ונס, בילי אושן, חוזה פליסיאנו והפלאטרס.
בשנות השמונים עבר בנטון להתגורר בהולנד, שם פגש את אשתו מאריס בעת שהיה בשיט, ובשנת 1997 עבר להתגורר עמה בארץ מוצאה אסטוניה. לזוג יש שתי בנות בשם סיסי וליסה.
בנטון פיתח קריירה מוזיקלית נרחבת במדינות צפון אירופה. הוא הופיע בהפקה הגרמנית למחזמר "City Lights", לאחר שהתבקש להחליף את אנגלברט המפרדינק בסיבוב ההופעות האוסטרלי.
בשנת 2001 השתתף בתחרות האירוויזיון יחד עם זמר הרוק טאנל פדאר ולהקת הבנים 2XL עם השיר "Everybody", יחד הגיעו למקום הראשון.
דיר סאמת

| --- | --- |

 טריטוריה:  הרשות הפלסטינית הרשות הפלסטינית
 נפה:  חברון
 אוכלוסייה:  ‏
  ‑ בעיר:  8,114 (2017)
 קואורדינטות:  31°31′22″N 34°58′26″E﻿ / ﻿31.522783333333°N 34.974002777778°E﻿ / 31.522783333333; 34.974002777778 
 אזור זמן:  UTC +2
  מפת מיקום  מפה מפורטת   (למפת הר חברון מוגדלת) דיר סאמת(למפת הר חברון רגילה) דיר סאמת(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום דיר סאמת(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום דיר סאמת  he tabBackground:;tabBorder:#aaa;defaultTab:0;
דיר סאמת (נכתב גם כ"דיר סאמט" ו"דיר סאמית", בערבית: دير سامت) היא עיירה פלסטינית, הממוקמת שמונה ק"מ מערבית לחברון. העיירה נמצאת בנפת חברון בדרום חבל יהודה. לפי נתוני הלשכה הפלסטינית המרכזית לסטטיסטיקה, אוכלוסייתה מנתה למעלה מ-6,237 תושבים בשנת 2007.
אטימולוגיה

קיימת סברה שבעבר היה כאן מנזר (בערבית: דֵיר) שבו התגורר נזיר בשם סמי או סאמי והמקום נקרא על שמו. ברבות השנים השם המקורי שובש לשם הנוכחי.
היסטוריה

בדיר סאמת התגלה קמע המורכב מיריעת נחושת דקה מאוד ועליו כתובת בארמית נוצרית.
בשנת 1883, בסקר ארץ ישראל המערבית צוין המקום כ"שרידים של חורבות, מערות ובורות".
במפקד 1931 של ארץ ישראל נספרה אוכלוסיית דיר סאמת תחת דורא.
בעקבות מלחמת העצמאות, ולאחר הסכם שביתת הנשק בין ישראל וירדן משנת 1949, עברה דיר סאמת לשליטה ירדן. במלחמת ששת הימים נכבש האזור על ידי צה"ל.
ב-23 בפברואר 2016 הרס צה"ל דירה השייכת למשפחה של המחבל שביצע את הפיגוע המשולב בכניסה לאלון שבות.